Document ID: 32006R1714

32006R1714
L 321/17
JURNALUL OFÍCIAL AL UNIUNII EUROPENE
REGULAMENTUL (CE) NR. 1714/2006 AL COMISIEI
din 20 noiembrie 2006
de stabilire, pentru anul de comercializare 2006/2007, a repartizării cantității de 5 000 de tone de fibre scurte de in și de fibre de cânepă în cantități naționale garantate între Danemarca, Grecia, Irlanda, Italia și Luxemburg
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1673/2000 al Consiliului din 27 iulie 2000 privind organizarea comună a pieței în sectorul inului și al cânepei pentru fibre (1), în special articolul 9,
întrucât:
(1)
Articolul 8 alineatul (1) din Regulamentul (CE) nr. 245/2001 al Comisiei (2), care a stabilit normele de aplicare a Regulamentului (CE) nr. 1673/2000, prevede ca repartizarea a 5 000 de tone de fibre scurte de in și de fibre de cânepă în cantități naționale garantate, prevăzută la articolul 3 alineatul (2) litera (b) din Regulamentul (CE) nr. 1673/2000, să se efectueze înainte de 16 noiembrie pentru anul de comercializare în curs.
(2)
În acest scop, Danemarca și Italia au transmis Comisiei comunicările referitoare la suprafețele prevăzute în contractele de vânzare-cumpărare, angajamentele de prelucrare sau contractele de prelucrare, precum și estimările privind producția de paie și de fibre de in și de cânepă.
(3)
Pe de altă parte, nu se vor produce fibre de in sau de cânepă pentru anul de comercializare 2006/2007 în Grecia, Irlanda și Luxemburg.
(4)
Pe baza estimărilor privind producția care rezultă din aceste informații, producția globală a celor cinci state membre în cauză nu va atinge cantitatea de 5 000 de tone care le este alocată global; este necesar să fie stabilite cantitățile naționale garantate, astfel cum sunt indicate în continuare.
(5)
Măsurile prevăzute de prezentul regulament sunt conforme cu avizul Comitetului de gestionare a fibrelor naturale,
ADOPTĂ PREZENTUL REGULAMENT:
Articolul 1
Pentru anul de comercializare 2006/2007, repartizarea în cantități naționale garantate prevăzută la articolul 3 alineatul (2) litera (b) din Regulamentul (CE) nr. 1673/2000 se stabilește după cum urmează:
-
pentru Danemarca: 2 tone;
-
pentru Grecia: 0 tone;
-
pentru Irlanda: 0 tone;
-
pentru Italia: 241 tone;
-
pentru Luxemburg: 0 tone.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 16 noiembrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 noiembrie 2006.

Labels: 1
17
3
6
18